gu en it en en en en en en en en en en en it hu la en en gu en gu gu gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
June 19, 2018 jainopediyaLeave a Comment on મેરુપર્વતનું સ્વરૂપ
જંબૂદ્વીપની બરાબર મધ્યમાં મેરુપર્વત આવેલો છે. આ મેરુપર્વતની કુલ ઉંચાઈ ૧ લાખ યોજન છે. તે પૈકી ૧,૦૦૦ યોજન ઉંચાઈ જમીનની અંદર અને ૯૯,૦૦૦ યોજન ઉંચાઈ જમીનની બહાર આવેલી છે. મેરુપર્વતની ઉત્તર દિશામાં ઉત્તર કુરુક્ષેત્ર આવેલું છે અને દક્ષિણ દિશામાં દેવ કુરુક્ષેત્ર આવેલું છે. ઉત્તર કુરુક્ષેત્ર મેરુપર્વત અને નીલવંત પર્વત વચ્ચે આવેલું છે તો દક્ષિણમાં આવેલું દેવ કુરુક્ષેત્ર મેરુપર્વત અને નિષધ પર્વત વચ્ચે આવેલું છે.
નિષધ પર્વતમાંથી સીતોદા નામની મહાનદી નીકળે છે. આ મહાનદી સીતોદા પ્રતાપ કુંડમાં ધોધના સ્વરૂપે પડે છે અને દેવ કુરુક્ષેત્રમાં થઈને મેરુપર્વતની દિશામાં આગળ વધી પશ્ચિમ મહાવિદેહ ક્ષેત્ર તરફ ફંટાઈ જાય છે.
મેરુપર્વત જંબૂદ્વીપના કેન્દ્રમાં આવેલો છે અને સર્વ દિશાઓ તેના આધારે જ નક્કી થાય છે. મેરુપર્વત ઉત્તર દિશામાં જ ગણાય છે. તેની સન્મુખ ઉભા રહેતા જમણા હાથબાજુ પૂર્વ દિશા અને ડાબા હાથબાજુ પશ્ચિમ દિશા કહેવાય છે. ભરતક્ષેત્રની અપેક્ષાએ મેરુપર્વત ઉત્તરમાં છે તો ઐરાવતક્ષેત્ર ની અપેક્ષાએ એ પણ તે ઉત્તર દિશામાં જ છે. મેરુપર્વતનો આકાર ગાયના ઉંધા પૂંછડા જેવો છે.
મેરુપર્વતના ૩ મુખ્ય ભાગો છે. પહેલા ભાગની ઉંચાઈ ૧૦૦૦ યોજન છે, જે જમીનમાં દટાયેલો છે. બીજો ભાગ ૬૩,૦૦૦ યોજન ઉંચો છે. આ ભાગના અંતે સોમનસ વન નામનું જંગલ આવે છે. ત્રીજો ભાગ ૩૬,૦૦૦ યોજન ઉંચો છે, જેના અંતે પાંડુક વન નામનું જંગલ આવે છે. આ રીતે મેરુપર્વતની કુલ ઉંચાઈ ૧ લાખ યોજન થાય છે.
મેરુપર્વતની ફરતે જમીન ઉપર ભદ્રશાલ નામનું વન આવેલું છે. તેનાથી ૫૦૦ યોજન જમીનની ઉંચાઈએ જતા નંદનવન નામનું જંગલ આવે છે. તેનાથી ૬૨,૫૦૦ યોજન ઉપર જતાં સોમનસ વન આવે છે. તેનાથી ૩૬,૦૦૦ યોજન ઉપર જતાં પાંડુક વન આવે છે. પાંડુક વનની બરાબર વચ્ચે ૪૦ યોજન ઉંચાઈની શંકુ આકારની ચૂલિકા છે. આ ચૂલિકા મૂળમાં ૧૨ યોજન અને ટોચ ઉપર ૪ યોજન પહોળી છે. આ ચૂલિકા ઉપર એક શાશ્વત મંદિર આવેલું છે. આ મંદિરની લંબાઈ એક ગાઉ, પહોળાઈ અડધો ગાઉ અને ઉંચાઈ ૧૪૪૦ ધનુષ જેટલી છે. આ મંદિરમાં જૈન ધર્મના ભગવંતોની ૧૦૮ શાશ્વતી પ્રતિમાઓ બિરાજમાન કરવામાં આવી છે. આ મંદિરના દર્શનનો લાભ માત્ર દેવ-દેવીઓ જ લઇ શકે છે, એમ જૈન શાસ્ત્રોમાં લખવામાં આવ્યું છે.
સમગ્ર વિશ્વનો આ મોટામાં મોટો પર્વત છે. મેરુપર્વતથી મોટો કોઈ પર્વત સમગ્ર બ્રહ્માંડમાં ક્યાંય જોવા મળતો નથી. એક રીતે તો મેરુપર્વત માત્ર જંબૂદ્વીપના જ નહીં પણ સમગ્ર વિશ્વના કેન્દ્રમાં છે. મેરુપર્વત જમીનની અંદર ૧૦૦૦ યોજન અને જમીનની બહાર ૯૯,૦૦૦ યોજન ઉંચો છે. મેરુપર્વતના પાયાની પહોળાઈ ૧૦,૦૦૦ યોજન છે તેની ટોચની પહોળાઈ ૧૦૦૦ યોજન છે. સૂર્ય, ચંદ્ર, ગ્રહ, નક્ષત્ર અને તારા જંબૂદ્વીપના મેરુપર્વતને કેન્દ્રમાં રાખીને નિરંતર પ્રદક્ષિણા કરે છે. જગતમાં કોઈ પણ વસ્તુ સ્થિર અને અડોલ હોય તો તેને મેરુપર્વતની ઉપમા આપવામાં આવે છે. મેરુપર્વત અનાદી કાળથીકાળથી છે અને અનંતકાળ સુધી રહેવાનો છે.
મેરુપર્વતના ત્રણ ભાગ પડે છે. પ્રથમ ભાગની ઉંચાઈ ૧૦૦૦ યોજન છે, જે જમીનમાં દટાયેલો છે, આ ૧૦૦૦ યોજન પૈકી ૨૫૦ યોજન માટીનો બનેલો છે, ૨૫૦ યોજન પથ્થરનો બનેલો છે, ૨૫૦ યોજન વજ્ર રત્નનો બનેલો છે અને ૨૫૦ યોજન કાંકરાનો બનેલો છે. મેરુપર્વતના બીજા ભાગની ઉંચાઈ ૬૩,૦૦૦ યોજન છે. આ ભાગ જમીનની સપાટીથી લઈને સોમનસ વન સુધી છે. તેમાં ૧૫,૭૫૦ યોજન સ્ફટિકરત્નનો બનેલો છે, ૧૫,૭૫૦ યોજન અંકરત્નનો બનેલો છે, ૧૫,૭૫૦ યોજન ચાંદીનો બનેલો છે અને અંતિમ ૧૫,૭૫૦ યોજન સુવર્ણનો બનેલો છે. મેરુપર્વતનો ત્રીજો ભાગ ૩૬,૦૦૦ યોજન ઉંચો છે. આ ભાગ સોમનસ વન થી લઈને પાંડુક વન સુધી ફેલાયેલો છે. તે લાલ રંગના સુવર્ણનો બનેલો છે. પાંડુક વનની ઉપર ચૂલિકા છે અને તેની ઉપર સિદ્ધાયતન અર્થાત શાશ્વત જીનમંદિર છે.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
વૈતાઢ્ય પર્વતમાં આવેલી ગુફાઓ
અષ્ટાપદ તીર્થ હાલ ક્યાં છે ?
April 23, 2018June 15, 2018 jainopediya
June 19, 2018 jainopediya
June 19, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.